2.3 การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

  บริษัทประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชน
  โดยมุ่งเน้นผลงานก่อสร้างที่มีคุณภาพสูง มีเป้าหมายความสำเร็จสูงสุด คือ
  มาตรฐานของผลงานก่อสร้างที่มีคุณภาพ ตรงเวลา ราคายุติธรรม
  โดยคำนึงถึงความปลอดภัยในระหว่างการก่อสร้าง
  เป็นมิตรกับสิ่งแวดล้อมและดูแลระบบสุขอนามัยภายในพื้นที่ทำงานทั้งอาคารสำนักงานและพื้นที่ก่อสร้าง
  เพื่อตอบสนองความต้องการของลูกค้า
  รวมถึงการนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้างของบริษัท
  เพื่อลดต้นทุนและเพิ่มผลกำไรสูงสุด

งานก่อสร้างของบริษัทแบ่งตามประเภทการก่อสร้างได้ 5 ประเภทหลัก คือ

1.  งานก่อสร้างด้านสาธารณูปโภค ได้แก่ ถนน ทางด่วน ทางยกระดับ ทางหลวง สะพาน
    รถไฟฟ้าขนส่งมวลชน

2.  งานก่อสร้างด้านอุตสาหกรรม ได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม
    โครงสร้างเหล็กขนาดใหญ่ งานวางท่ออุตสาหกรรม

3.  งานก่อสร้างด้านอาคาร ได้แก่ อาคารสำนักงาน คอนโดมีเนียม อาคารศูนย์ซ่อมบำรุง
    และสถานีรถไฟฟ้า

4.  งานก่อสร้างด้านพลังงาน ได้แก่ โรงไฟฟ้าขนาดใหญ่และขนาดกลาง

5.  งานก่อสร้างด้านสิ่งแวดล้อมและงานอื่น ๆ ได้แก่ ระบบบำบัดน้ำเสีย ระบบประปา
    ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง (หน่วย : ล้านบาท)

  --------------- -------- ---------- -------- ---------- -------- ----------
  ประเภทงาน       2553                2552                2551     

                  ล้านบาท   %          ล้านบาท   %          ล้านบาท   %

  ด้านสาธารณูปโภค   2,572    27.98      3,181    26.70      6,874    47.29

  ด้านอุตสาหกรรม    3,505    38.13      4,856    40.76      1,912    13.15

  ด้านอาคาร        1,705    18.55      3,577    30.02      3,918    26.95

  ด้านพลังงาน       1,411    15.35      259      2.17       1,545    10.63

  ด้านสิ่งแวดล้อม     -        0.00       41       0.34       288      1.98

  รวม             9,193    100.00     11,914   100.00     14,537   100.00
  --------------- -------- ---------- -------- ---------- -------- ----------

-   ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยที่มีผลกระทบต่อโอกาสในการประกอบธุรกิจ

ภาพรวมอุตสาหกรรมก่อสร้างของไทยในปี 2553 ขยายตัวเพิ่มขึ้นจากปีก่อนหน้า
โดยมีปัจจัยหนุนทั้งจากการลงทุนภาครัฐผ่านการลงทุนในโครงการก่อสร้างขนาดใหญ่และการลงทุนโครงการลงทุนขนาดเล็กภายใต้แผนปฏิบัติการไทยเข้มแข็งปี
2555(SP2) ของรัฐบาล
ในขณะที่การลงทุนก่อสร้างภาคเอกชนก็ได้รับแรงหนุนจากการฟื้นตัวของการก่อสร้างด้วยเช่นกัน
ซึ่งสร้างโอกาสที่ดีต่อธุรกิจก่อสร้างและธุรกิจที่เกี่ยวข้องเป็นอย่างมาก

ปัจจัยที่มีผลกระทบต่อข้อจำกัดในการประกอบธุรกิจ

จากนโยบายกระตุ้นเศรษฐกิจของภาครัฐผ่านโครงการต่างๆ ทำให้ภาครัฐต้องใช้เงินทุนจำนวนมาก
ส่งผลต่ออุปสงค์ของเงินที่เพิ่มสูงขึ้น โดยคาดการณ์ว่าอัตราดอกเบี้ยจะมีแนวโน้มปรับตัวเพิ่มสูงขึ้น
ซึ่งอาจส่งผลทำให้ต้นทุนทางการเงินของบริษัทให้เพิ่มสูงขึ้นตามไปด้วย
นอกจากนี้ภาวะราคาน้ำมันอันเป็นต้นทุนทางอ้อมต่อต้นทุนการดำเนินงานมีแนวโน้มปรับตัวเพิ่มสูงขึ้น
โดยคาดว่าในปี 2554
ราคาวัสดุก่อสร้างมีโอกาสที่ราคาจะปรับเพิ่มขึ้นตามการฟื้นตัวของเศรษฐกิจโลก

การเปิดเสรีภาคบริการในอนาคตซึ่งรวมถึงธุรกิจรับเหมาก่อสร้างด้วยจะส่งผลให้ผู้รับเหมาก่อสร้างและผู้ประกอบวิชาชีพที่เกี่ยวข้องจากต่างประเทศสามารถเข้ามาแข่งขันได้มากขึ้น

สิทธิประโยชน์ที่บริษัท ได้รับ

บริษัทได้ขึ้นทะเบียนเป็นผู้รับเหมาประเภทต่างๆ กับทางราชการและรัฐวิสาหกิจทุกแห่งที่เกี่ยวข้องกับ

อุตสาหกรรมก่อสร้าง โดยในการขึ้นทะเบียนเป็นผู้รับเหมาจะมีการพิจารณาคุณสมบัติในด้านต่างๆ
ดังต่อไปนี้

คุณสมบัติทั่วไป

-   รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

-   วัตถุประสงค์ในการดำเนินงานของกิจการ

คุณสมบัติเฉพาะ

-   ฐานะการเงิน (ทุนจดทะเบียน, วงเงินสินเชื่อ)

-   ผลงานที่ผ่านมาในอดีต

-   เครื่องมือเครื่องจักร

-   บุคลากร

ในปี 2553 บริษัทได้รับการขึ้นทะเบียนเป็นผู้รับเหมาของหน่วยงานต่าง ๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ---------------------- ------------------------------------------------- --------------------------
  สาขางานก่อสร้าง          งานทาง                                            งานอาคาร

  ประเภทชั้น               1                                                 1

  วงเงินก่อสร้าง            <------------------ไม่จำกัดวงเงิน---------------->   
  ---------------------- ------------------------------------------------- --------------------------

การประปานครหลวง

+-------------+--------+--------+--------+----------+------+----------+
| สา          | ท่อ     | ท่อ     | ง      | ระบบส    | ร    | สถานีสูบน้ำ |
| ขางานก่อสร้าง | ประธาน | จ่ายน้ำท | านโยธา | ่งน้ำประปา | ะบบผ |          |
|             |        | ่อบริการ |        |          | ลิตน้ำ | ถังเก็บน้ำ  |
+-------------+--------+--------+--------+----------+------+----------+
| ประเภทชั้น    | 2      | 2      | 2      | จดในนาม  | 2    | 2        |
|             |        |        |        | JV       |      |          |
+-------------+--------+--------+--------+----------+------+----------+
| วงเงินก่อสร้าง | มีวงเง  |        |        |          |      |          |
|             | ินขีดควา |        |        |          |      |          |
|             | มสามาร |        |        |          |      |          |
|             | ถในการ |        |        |          |      |          |
|             | รับงานใ |        |        |          |      |          |
|             | หม่มูลค่า |        |        |          |      |          |
|             | 28,722 |        |        |          |      |          |
|             | ล้านบาท |        |        |          |      |          |
+-------------+--------+--------+--------+----------+------+----------+

การประปาภูมิภาค

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

การไฟฟ้าฝ่ายผลิตแห่งประเทศไทย

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                -

  วงเงินก่อสร้าง             ไม่จำกัดวงเงิน
  ----------------------- -----------------------------------------------

กรมชลประทาน

  ----------------------- -----------------------------------------------
  สาขางานก่อสร้าง           งานก่อสร้างชลประทาน

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------- ------------------------------------------------- --------------------------------
  สาขางานก่อสร้าง       งานทาง                                            งานสะพานและท่อ

  ประเภทชั้น            พิเศษ                                              

  วงเงินก่อสร้าง         <------------------ไม่จำกัดวงเงิน---------------->   
  ------------------- ------------------------------------------------- --------------------------------

กรมทางหลวงชนบท

  ----------------- ------------------------------------------------- ---------------- -------------------
  สาขางานก่อสร้าง     งานทาง                                            งานสะพาน         งานอุโมงค์ทางลอด

  ประเภทชั้น          พิเศษ                                              พิเศษ             พิเศษ

  วงเงินก่อสร้าง       <------------------ไม่จำกัดวงเงิน---------------->                    
  ----------------- ------------------------------------------------- ---------------- -------------------

 (2) ตลาดและภาวะการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

  กลยุทธ์การแข่งขัน

1.  บริษัทมีนโยบายลดต้นทุนการผลิตลง
    โดยการลดความผิดพลาดในการผลิตโดยให้มีการแก้ไขชิ้นงานน้อยที่สุด
    เพื่อเพิ่มศักยภาพในการแข่งขันทางด้านราคาและการทำกำไร

2.  ยึดหลักการดำเนินงานโดยมุ่งเน้นผลงานก่อสร้างที่มีคุณภาพสูง โดยคำนึงถึงความปลอดภัย
    สิ่งแวดล้อมและสุขอนามัยของงานก่อสร้างเป็นสำคัญ และส่งมอบงานให้กับลูกค้าตรงตามเวลา

3.  นโยบายบริหารเงินสดให้มีประสิทธิภาพสูงสุด
    โดยควบคุมและวางแผนทางการเงินให้เกิดสภาพคล่องสูงสุด

4.  ควบคุมการขยายลงทุน และการใช้จ่าย

5.  บริหารจัดการสินทรัพย์ที่ไม่ก่อให้เกิดรายได้

6.  บริหารจัดการเครื่องมือเครื่องจักรในงานก่อสร้างให้เกิดประสิทธิภาพสูงสุด

7.  เพิ่มประสิทธิภาพและการผลิต ปรับปรุงระบบการทำงานให้มีประสิทธิภาพอย่างต่อเนื่อง

8.  เพิ่มช่องทางหรือค้นหาตลาดใหม่ภายใต้สภาพเศรษฐกิจในปัจจุบัน

9.  มุ่งเน้นในงานก่อสร้างเฉพาะด้านที่ต้องใช้ความชำนาญสูง

10. มุ่งเน้นการเพิ่มประสิทธิภาพของบุคลากร
    เพื่อเตรียมรองรับงานในส่วนภาคเอกชนโดยเฉพาะทางด้านพลังงานที่กำลังขยายตัวเพิ่มมากขึ้นตามสภาพความต้องการที่เพิ่มมากขึ้นรวมถึงการจัดเตรียมบุคลากรเพื่อความพร้อมในการรับงานก่อสร้างในสภาวะเศรษฐกิจถดถอย

ลักษณะลูกค้า

  บริษัทมีความสามารถในการรับงานก่อสร้างหลากหลายประเภท
  ลูกค้างานก่อสร้างของบริษัทจึงมีความหลากหลายแตกต่างกันไปตามประเภทงาน
  และบริษัทมีความสามารถในการรับงานก่อสร้างได้จากทั้งลูกค้าภาคราชการ
  รัฐวิสาหกิจและภาคเอกชน

ลูกค้าในภาคราชการและรัฐวิสาหกิจ ในปี 2554
บริษัทยังคงมีเป้าหมายในการรับงานก่อสร้างจากภาครัฐที่มีโครงการลงทุนในโครงการระบบรถไฟฟ้าขนส่งมวลชนขนาดใหญ่
เช่น การรถไฟฟ้าขนส่งมวลชนแห่งประเทศไทยและกรุงเทพมหานคร
ซึ่งเป็นโครงสร้างพื้นฐานสำคัญที่จะกระตุ้นเศรษฐกิจของประเทศ
ซึ่งคาดว่าจะมีการดำเนินการภายในปี 2554 รวมถึงการลงทุนโครงการขนาดใหญ่อื่นๆ
อย่างต่อเนื่อง

ลูกค้าในภาคเอกชนในปี 2554 บริษัทยังมุ่งเน้นที่จะรับงานก่อสร้างในธุรกิจที่เกี่ยวข้องกับพลังงาน
เช่น โรงไฟฟ้าขนาดใหญ่และขนาดกลางและงานก่อสร้างด้านอุตสาหกรรม เช่น โรงงานปิโตรเคมี
งานก่อสร้าง Pre-Assembly Modules

-   กลุ่มลูกค้าเป้าหมาย

1.  งานภาคราชการและรัฐวิสาหกิจ ซึ่งประกอบด้วย กรมทางหลวงชนบท กรมชลประทาน
    กรมทางหลวง กรุงเทพมหานคร และเทศบาลต่างๆ รวมทั้งการรถไฟแห่งประเทศไทย
    การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
    การไฟฟ้าฝ่ายผลิตแห่งประเทศไทย การประปานครหลวง

2.  งานภาคเอกชนประกอบด้วยโรงงานปิโตรเคมีและอุตสาหกรรมที่เกี่ยวข้องรวมไปถึงโรงไฟฟ้าขนาดใหญ่และขนาดกลาง
    เช่น กลุ่มบริษัท ปตท.
    บริษัทเอกชนต่างประเทศที่ทำธุรกิจเกี่ยวกับการก่อสร้างโรงงานปิโตรเคมีและโรงไฟฟ้า
    เป็นต้น

โครงสร้างรายได้จากการก่อสร้าง แบ่งตามประเภทลูกค้า

  --------------- ----------- -------- --------- -------- --------- --------
  ลูกค้า            2553                 2552               2551      

                  ล้านบาท      %        ล้านบาท    %        ล้านบาท    %

  ภาคราชการ       3,488       37.94    5,820     48.85    10,712    73.69

  ภาคเอกชน        5,705       62.06    6,094     51.15    3,825     26.31

  รวม             9,193       100.00   11,914    100.00   14,537    100.00
  --------------- ----------- -------- --------- -------- --------- --------

-   การจำหน่ายและช่องทางการจำหน่าย

การรับงานก่อสร้างส่วนใหญ่จะต้องใช้การประมูลราคาแข่งขันกับบริษัทก่อสร้างอื่นๆ
ปัจจุบันงานภาคราชการและรัฐวิสาหกิจจะใช้ระบบ E-Auction
เกือบทั้งหมดตามระเบียบการจัดซื้อจัดจ้างใหม่
ส่วนงานภาคเอกชนส่วนใหญ่ยังใช้วิธีเสนอราคาโดยการยื่นซองเสนอราคาและวิธีการตกลงราคา
ขึ้นอยู่กับขนาดและประเภทของงานและลูกค้า
ในอดีตช่องทางการจำหน่ายจะเน้นภายในประเทศเท่านั้น
แต่เนื่องจากโอกาสงานก่อสร้างในต่างประเทศที่มีมากขึ้น
บริษัทได้มีการศึกษาถึงแนวทางในการขยายงานไปดำเนินงานในต่างประเทศมากขึ้น

(ข) สภาวะการแข่งขัน

-   สภาพการแข่งขันในอุตสาหกรรม

อุตสาหกรรมก่อสร้างในช่วงครึ่งแรกของปี 2553 ขยายตัวได้ค่อนข้างดี แม้ว่าจะมีปัจจัยลบจาก

สถานการณ์ความไม่สงบทางการเมืองในช่วงเดือนเมษายน-พฤษภาคมก็ตาม
แต่ผลกระทบดังกล่าวยังเป็นไปอย่างจำกัด
และความเชื่อมั่นของภาคเอกชนสามารถฟื้นตัวได้อย่างรวดเร็ว
การก่อสร้างที่อยู่อาศัยมีการเร่งดำเนินการก่อนที่มาตรการกระตุ้นภาคอสังหาริมทรัพย์จะสิ้นสุดลง
ซึ่งได้ขยายระยะเวลาสิ้นสุดไปจนถึงเดือนมิถุนายน 2553 อย่างไรก็ตาม
การระงับการดำเนินกิจการชั่วคราวของโครงการในพื้นที่มาบตาพุดส่งผลให้การก่อสร้างภาคอุตสาหกรรมหดตัวลง
สำหรับการลงทุนภาครัฐได้รับแรงผลักดันจากการลงทุนภายใต้แผนปฏิบัติการไทยเข้มแข็งปี 2555
(SP2) ซึ่งดำเนินการต่อเนื่องและมีผลชัดเจนขึ้นจากปี 2552 โดยเฉพาะจากการก่อสร้างขนาดเล็ก
เช่น การสร้างและปรับปรุงถนน ระบบชลประทาน เป็นต้น

สำหรับในช่วงครึ่งหลังของปี 2553
ภาคการก่อสร้างเริ่มชะลอตัวบ้างโดยส่วนหนึ่งเป็นผลของฐานเปรียบเทียบที่สูงขึ้น
ประกอบกับภาวะน้ำท่วมที่เกิดขึ้นในหลายจังหวัดของประเทศส่งผลให้การก่อสร้างชะงักลงบ้างในบางพื้นที่

-   จำนวนคู่แข่งขันโดยประมาณ

สามารถจำแนกคู่แข่งหลักๆ ที่สำคัญของบริษัท ตามลักษณะงานก่อสร้างหลักของบริษัท ดังนี้

-   งานทางด้านอาคาร มีคู่แข่งรายใหญ่ประมาณ 15 ราย

-   งานทางด้านสาธารณูปโภค แบ่งเป็น

-   ถนนและสะพาน มีคู่แข่งรายใหญ่ประมาณ 20 ราย

-   งานเขื่อน คลองส่งน้ำ และระบบประปา มีคู่แข่งรายใหญ่ประมาณ 10 ราย

-   งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 12 ราย

-   ขนาดของบริษัทเมื่อเทียบกับคู่แข่งขัน

เมื่อเทียบจากรายได้จากงานก่อสร้างในปีที่ผ่านมาและขนาดของโครงการก่อสร้างที่บริษัทดำเนินงาน

จัดได้ว่าบริษัทอยู่ใน 3 อันดับต้นๆ
ของบริษัทก่อสร้างขนาดใหญ่ที่จดทะเบียนในตลาดหลักทรัพย์แห่งประเทศไทย

-   สถานภาพและศักยภาพในการแข่งขัน

การเติบโตของอุตสาหกรรมก่อสร้างปี 2553 มีแนวโน้มขยายตัวดีขึ้นจากปี 2552
ปริมาณงานก่อสร้างใหม่ที่เปิดประมูลมีมากขึ้น
บริษัทสามารถประมูลงานขนาดใหญ่ได้หลายโครงการทำให้บริษัทมีงานในมือเพิ่มขึ้นและบริษัทยังคงมีรายได้จากการก่อสร้างอย่างต่อเนื่อง
โดยบริษัทมีส่วนแบ่งการตลาดเป็นอันดับ 3
เมื่อเปรียบเทียบในแง่รายได้เทียบกับบริษัทรับเหมาก่อสร้างที่จดทะเบียนในตลาดหลักทรัพย์รวม 13
บริษัท ณ สิ้นไตรมาสที่ 3 ปี 2553

แนวโน้มภาวะอุตสาหกรรมและสภาพการแข่งขันในอนาคต

ภาพรวมธุรกิจก่อสร้างในปี 2554 ยังมีทิศทางขยายตัวอย่างต่อเนื่อง
โดยมีปัจจัยสนับสนุนจากการลงทุนของภาครัฐ
โดยเฉพาะโครงการขนาดใหญ่ภายใต้โครงการไทยเข้มแข็ง(SP2) และการลงทุนอื่นๆ
ภายใต้กรอบงบประมาณรายจ่ายประจำปี 2554 ซึ่งมีงบประมาณเพื่อการลงทุนประมาณ 3.44
แสนล้านบาท เพิ่มขึ้นจากปี 2553 กว่าร้อยละ60 โดยหลายโครงการมีความคืบหน้ามากขึ้น
และอาจมีการก่อสร้างในช่วงเวลาเดียวกันหลายโครงการอาทิ โครงการรถไฟฟ้าสายสีแดง
(บางซื่อ-ตลิ่งชัน) สายสีม่วง (บางใหญ่-บางซื่อ) ซึ่งได้ก่อสร้างต่อเนื่องจากปี 2553
ส่วนโครงการรถไฟฟ้าส่วนต่อขยายบีทีเอส สายสีลม (ตากสิน-บางหว้า)
มีความคืบหน้าโดยมีการประกวดราคาแล้ว และบริษัทเป็นผู้ชนะการประมูลในโครงการนี้
คาดว่าจะก่อสร้างได้ตั้งแต่ต้นปี 2554 ขณะที่ สายสีน้ำเงิน (บางซื่อ-ท่าพระ
และหัวลำโพง-บางแค) และสายสีแดง (บางซื่อ-รังสิต) แม้จะมีความล่าช้ากว่าแผนที่กำหนดไว้
แต่ก็จะเริ่มก่อสร้างได้ในปี 2554

นอกจากนี้ ยังมีโครงการก่อสร้างรถไฟทางคู่ การปรับปรุงทางรถไฟระยะที่ 5 และ 6
ซึ่งเป็นส่วนหนึ่งของ

แผนการลงทุนด้านโครงสร้างพื้นฐานของการรถไฟแห่งประเทศไทย (รฟท.) ระยะเร่งด่วน พ.ศ.
2553-2557 ซึ่งมีความพร้อมจะดำเนินการได้ทันทีวงเงินรวมกว่า 8.75 หมื่นล้านบาท อีกทั้ง
ยังมีโครงการลงทุนอื่นๆ อีกจำนวนหนึ่งจากวงเงินงบประมาณปี 2554 เช่น
การก่อสร้างและปรับปรุงถนนของกรมทางหลวงและกรมทางหลวงชนบทรวมกันกว่า 6.5
หมื่นล้านบาท และโครงการเกี่ยวกับการบริหารจัดการน้ำรวมกว่า 3.2 หมื่นล้านบาท เป็นต้น
นอกจากนี้ ยังมีงบประมาณเพื่อใช้ในการฟื้นฟูโครงสร้างพื้นฐานและสาธารณูปโภคต่างๆ
ที่ได้รับความเสียหายจากภาวะน้ำท่วม ซึ่งจะทยอยออกมาได้ชัดเจนตั้งแต่ต้นปี 2554รวมทั้ง
คาดว่าภาครัฐจะมีโครงการก่อสร้างต่างๆ เพื่อป้องกันปัญหาน้ำท่วมอีกด้วย
เช่นเดียวกับโครงการก่อสร้างของภาครัฐวิสาหกิจในพื้นที่มาบตาพุดที่เคยถูกระงับการก่อสร้างในช่วงก่อนหน้านี้
ก็จะกลับมาก่อสร้างได้อย่างเห็นได้ชัดในต้นปีเช่นกัน

ส่วนโครงการพื้นฐานขนาดใหญ่ของรัฐหลายโครงการที่อยู่ระหว่างการศึกษาก็มีความคืบหน้าเป็นลำดับ
เช่น โครงการรถไฟฟ้าสายสีเขียวทั้งสองสาย โครงการก่อสร้างรัฐสภาแห่งใหม่
ท่าอากาศยานสุวรรณภูมิเฟส 2 ท่าอากาศยานภูเก็ต รถไฟฟ้าขนส่งมวลชนรางเดียว (Mono Rail)
รวมทั้งโครงการรถไฟทางคู่อีก 5 สาย
โครงการสร้างโรงไฟฟ้าเพื่อรองรับความต้องการใช้พลังงาน รวมทั้งโครงการรถไฟความเร็วสูง
เป็นต้น ซึ่งเป็นสัญญาณบวกต่อปริมาณงานก่อสร้างที่จะเกิดขึ้นในระยะถัดๆ ไป
รวมทั้งเป็นการกระตุ้นตลาดก่อสร้างให้กลับมาเติบโตได้อีก

ส่วนการก่อสร้างภาคเอกชนยังจะสามารถเติบโตได้ตามภาวะเศรษฐกิจที่ฟื้นตัวอย่างต่อเนื่อง
โดยเฉพาะการก่อสร้างภาคอุตสาหกรรมจะสามารถเติบโตได้ค่อนข้างดีตามทิศทางการลงทุนในประเทศ
ในขณะที่หลังจากสถานการณ์น้ำท่วมคลี่คลายลง
คาดว่าจะมีเม็ดเงินเพื่อใช้ในการซ่อมแซมสิ่งก่อสร้างที่ได้รับความเสียหายอีกด้วย
อย่างไรก็ดีธุรกิจก่อสร้างยังคงเผชิญปัจจัยเสี่ยงที่สำคัญคือ

1. เสถียรภาพทางการเมืองที่จะส่งต่อการดำเนินการโครงการก่อสร้างภาครัฐ
รวมทั้งประสิทธิภาพในการเบิกจ่ายงบประมาณ

2.
การชุมนุมทางการเมืองและการก่อความไม่สงบที่อาจเกิดขึ้นได้ทุกเมื่อซึ่งจะส่งผลกระทบต่อความเชื่อมั่นของผู้บริโภค
นักลงทุน และเศรษฐกิจโดยภาพรวม

3. ราคาวัสดุต่างๆ ที่ใช้ในงานก่อสร้าง มีความผันผวนและส่วนใหญ่มีแนวโน้มปรับเพิ่มขึ้น
ขณะที่ราคาน้ำมันซึ่งเป็นต้นทุนทางอ้อมต่อต้นทุนการดำเนินงานก็มีแนวโน้มปรับตัวเพิ่มขึ้น
ตามการฟื้นตัวของเศรษฐกิจโลกและเศรษฐกิจของไทย

(3) การจัดหาผลิตภัณฑ์หรือบริการ

(ก.) ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัท จะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้างและส่งมอบผลงานให้แก่ลูกค้า โดยภาพรวมของการดำเนินงานของบริษัท สามารถแสดงได้ด้วยแผนภูมิต่อไปนี้

[]

1.  งานด้านการตลาดและประมาณราคา (Marketing And Estimation)

งานในส่วนงานนี้เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

-   ตรวจสอบข่าวสารของโครงการใหม่ๆ และสรุปโครงการเป้าหมาย

-   ถอดแบบ เพื่อประมาณต้นทุนงานก่อสร้าง

-   ยื่นประมูลงานหรือเสนอราคาโครงการเป้าหมายที่บริษัท มีคุณสมบัติตามที่ลูกค้ากำหนด

-   บริหารสัญญาก่อสร้างต่างๆ

ช่องทางในการเสนอราคางานก่อสร้าง มี 4 รูปแบบ ได้แก่

-   การประกวดราคาแบบปิด
    เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
    เป็นเอกสารด้านเทคนิคและเอกสารด้านราคา
    โดยเจ้าของงานจะพิจารณาจากเอกสารด้านเทคนิคก่อน
    ผู้ประกวดราคาที่ผ่านการพิจารณาจากเอกสารเทคนิค
    จึงจะได้รับการพิจารณาเอกสารด้านราคาจากเจ้าของงานอีกครั้ง
    หลังจากนั้นเจ้าของงานจะแจ้งว่าใครเป็นผู้ชนะการประกวดราคา

-   การประกวดราคาแบบเปิด
    เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
    แล้วทางเจ้าของงานจะเปิดซองทันที จากนั้นจึงทำการประกาศผู้ชนะการประกวดราคา

-   การประกวดราคาออกแบบและก่อสร้าง เป็นการเสนอราคางานก่อสร้าง
    รวมทั้งการออกแบบให้เป็นไปตามจุดประสงค์ของเจ้าของงาน

-   การเสนอราคาแบบเจรจาต่อรอง เป็นการเสนอราคางานก่อสร้างให้เจ้าของงานโดยตรง
    โดยจะมีการเจรจาต่อรองราคาและเงื่อนไขต่างๆ

รูปแบบการรับงานที่บริษัท ได้ใช้อยู่ในปัจจุบันมี 3 รูปแบบ คือ

-   ผู้รับเหมางานโดยตรง (Main Contractor) การทำงานรับเหมาก่อสร้างบางส่วน
    หรือทั้งหมดของโครงการ โดยมีคู่สัญญาเป็นเจ้าของโครงการ งานก่อสร้างส่วนใหญ่ของบริษัท
    จะเป็นการรับงานโดยตรงจากเจ้าของงาน

-   ผู้รับเหมาช่วง (Sub Contractor) การรับเหมางานบางส่วนหรือทั้งหมดของแต่ละโครงการ
    โดยคู่สัญญาเป็นผู้รับเหมาโดยตรงกับเจ้าของโครงการนั้น
    โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
    ต้องใช้ผู้รับเหมาต่างประเทศ เช่น Foster Wheeler, ABB Lumus, Alstom, Chiyoda
    Corporation, Mitsubishi Heavy Industries และ Marubeni เป็นต้น
    ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัท โดยว่าจ้างให้บริษัท
    เป็นคู่สัญญาในโครงการจำนวนมาก

-   กิจการร่วมค้า (Joint Venture) เป็นการเข้าร่วมทำงานของบริษัทหลายๆ
    บริษัทโดยนำจุดเด่นของแต่ละบริษัท
    มาร่วมกันทำโครงการขนาดใหญ่มากซึ่งต้องการเทคโนโลยีเฉพาะทางและต้องใช้ประสบการณ์จุดเด่นของแต่ละบริษัทมาร่วมกัน
    เช่น กิจการร่วมค้า Taisei – Nishimatsu –NKK – Sino-Thai, กิจการร่วมค้า
    Taisei – Sino-Thai เป็นต้น

2.  งานด้านปฏิบัติการ (Operations)

  หลังจากที่ประมูลงานได้และลงนามในสัญญาระหว่างลูกค้ากับบริษัทเรียบร้อยแล้ว ขั้นตอนต่อไป
  คือการดำเนินการก่อสร้าง ซึ่งเป็นหัวใจหลักของธุรกิจรับเหมาก่อสร้าง
  โดยทางฝ่ายปฏิบัติการจะประสานงานร่วมกับหน่วยงานต่างๆ หน้าที่ของฝ่ายปฏิบัติการมีดังนี้

-   วางแผนการดำเนินการก่อสร้าง ทั้งในส่วนของการจัดทำงบประมาณ
    การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
    ทั้งในส่วนของการประมาณการความต้องการเครื่องมือเครื่องจักร วัสดุอุปกรณ์ก่อสร้าง
    การวางแผนกำลังพลและการดำเนินการจัดหาบุคลากร

-   ดำเนินการก่อสร้าง ตามข้อกำหนดในสัญญา

-   การควบคุมคุณภาพ บริษัทมีแผนกควบคุมคุณภาพบริหารจัดการในเรื่องการควบคุมคุณภาพงาน
    เพื่อสร้างความมั่นใจในผลงานว่ามีคุณภาพตามมาตรฐานที่ดี ก่อนส่งมอบให้กับเจ้าของงาน

3.  งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools and
    Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัทมีการจัดตั้งหน่วยงานศูนย์เครื่องมือกลและศูนย์บริหารอุปกรณ์การก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการและฝ่ายประมาณราคาในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้างในเวลาที่เหมาะสม 

ให้ความรู้ในการใช้งาน 

ดูแลและบำรุงรักษาให้เครื่องมือเครื่องจักร อุปกรณ์ อยู่ในสภาพที่พร้อมใช้งานอยู่เสมอ

4.งานด้านการจัดซื้อจัดจ้าง

  ฝ่ายจัดซื้อเป็นฝ่ายที่รับผิดชอบดำเนินการจัดซื้อจัดจ้าง เพื่อใช้ในโครงการก่อสร้างต่างๆ
  ของบริษัท โดย

พิจารณาคัดเลือกวัสดุอุปกรณ์และบริการที่มีคุณภาพสอดคล้องกับข้อกำหนดของสัญญาก่อสร้าง
จากผู้ขายและผู้ให้บริการที่มีศักยภาพ ในจำนวนที่ถูกต้อง ตรงตามเวลาที่ต้องการใช้งาน
ในราคาและเงื่อนไขที่เหมาะสม
ตลอดจนติดตามผลการส่งมอบวัสดุอุปกรณ์และบริการที่จัดซื้อจัดจ้างให้กับโครงการฯ
อย่างถูกต้องครบถ้วนสมบูรณ์ โดยใช้ ระบบ Oracle ในการควบคุมและออกใบสั่งซื้อสั่งจ้าง

แนวทางในการดำเนินการจัดซื้อจัดจ้าง

  - วางแผนการจัดซื้อจัดจ้างร่วมกับผู้บริหารโครงการที่รับมอบหมายให้บริหารโครงการที่เปิดขึ้น

  - คัดเลือกผู้ขาย/ผู้ให้บริการที่มีศักยภาพจาก บัญชีรายชื่อผู้ขาย/บัญชีผู้ให้บริการ ของฝ่ายจัดซื้อ
  ข้อกำหนด

  ตามสัญญา เป็นหลัก

  - จัดส่งรายละเอียดความต้องการวัสดุอุปกรณ์/บริการ ให้ ผู้ขาย/ผู้ให้บริการ
  และนัดชี้แจงรายละเอียดเพิ่ม

  เติมในกรณีที่วัสดุอุปกรณ์/บริการ มีรายละเอียดและความซับซ้อนมาก
  พร้อมกำหนดเวลาการเสนอราคา

  - ฝ่ายจัดซื้อทำการตรวจสอบความถูกต้องของการเสนอราคา
  สรุปเปรียบเทียบราคาและเงื่อนไขที่ ผู้ขาย/

  ผู้ให้บริการ แต่ละรายเสนอเข้ามา และเจรจาต่อรองราคาและเงื่อนไขกับผู้ขาย/ผู้ให้บริการ

  - ฝ่ายจัดซื้อสรุป ผู้ขาย/ผู้ให้บริการที่เสนอราคาและเงื่อนไขที่ดีที่สุด
  พร้อมให้ความเห็นเสนอข้ออนุมัติต่อ

  ผู้บริหารตามลำดับ

  - ดำเนินการออกใบสั่งซื้อสั่งจ้างให้กับ ผู้ขาย/ผู้ให้บริการ ที่ได้รับการคัดเลือก

  - ติดตามผลการส่งมอบวัสดุอุปกรณ์และบริการ

ทั้งนี้ บริษัทเลือกพิจารณา ผู้ขาย/ผู้ให้บริการ ทั้งจากผู้ผลิตโดยตรงและตัวแทนจำหน่าย
โดยพิจารณากระจาย

การจัดซื้อจัดจ้างไม่ให้กระจุกตัวอยู่เฉพาะรายใดรายหนึ่ง
เพื่อลดความเสี่ยงจากความสามารถในการดำเนินการของ ผู้ขาย/ผู้ให้บริการ เอง และ
เปิดกว้างให้กับผู้ขาย/ผู้ให้บริการ ทุกรายแข่งขันในเรื่อง คุณภาพ ราคา และ
เงื่อนไขภายใต้เกณฑ์กติกาเดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์และบริการที่สอดคล้องกับความต้องการของบริษัทมากที่สุด

สภาพปัญหาเกี่ยวกับวัตถุดิบ

ความผันผวนของราคาวัสดุต่างๆ ที่ใช้ในงานก่อสร้าง โดยส่วนใหญ่แนวโน้มเป็นการปรับเพิ่มขึ้น
โดยมีสาเหตุมาจาก

1.  ปัญหาวัตถุดิบ มีแนวโน้มปรับตัวเพิ่มสูงขึ้นตามการเพิ่มขึ้นของราคาน้ำมันเชื้อเพลิง
    ซึ่งมีแนวโน้มปรับเพิ่มขึ้นตามภาวะเศรษฐกิจที่เริ่มฟื้นตัว

2.  ปัญหาเนื่องจากการขาดแคลนแรงงาน (Skilled Labor) ในบางสาขายังคงมีอยู่บ้าง

ส่วนงานจัดจ้าง

การจัดหาผู้รับเหมาย่อย (Subcontractor)
ที่ตรงกับความต้องการของแต่ละงานในแต่ละหน่วยงาน มีกระบวนการจัดจ้าง ดังนี้

-   ตรวจสอบรายละเอียดงานที่ต้องการสั่งจ้าง

-   คัดเลือกรายชื่อผู้รับเหมา ตามข้อกำหนดของสัญญา (ถ้ามี)
    โดยคัดเลือกจากรายชื่อผู้รับเหมาที่ขึ้นทะเบียนไว้ และรายชื่ออื่น ๆ ตามความเหมาะสม

-   เชิญผู้รับเหมามารับแบบและชี้แจงรายละเอียดเพื่อเสนอราคา

-   รวบรวมใบเสนอราคาและทำการเปรียบเทียบราคาพร้อมเงื่อนไข

-   เจรจาต่อรองกับผู้รับเหมาที่เสนอราคาและเงื่อนไขดีที่สุด

-   สรุปเลือกผู้รับเหมาและนำเสนอผู้บริหารเพื่ออนุมัติการจ้าง

-   ติดต่อประสานงานระหว่างผู้บริหารโครงการและผู้รับเหมาที่ได้รับคัดเลือก
    เพื่อประชุมทำความเข้าใจและวางแผนการทำงาน

จำนวนผู้จำหน่ายวัตถุดิบ

บริษัทมีการจัดทำทำเนียบผู้จัดจำหน่าย (Supplier) และผู้รับเหมาย่อย (Subcontractor)
ที่ยอมรับได้ (ASL-Acceptable Supplier List) ซึ่งในปัจจุบันมีจำนวนผู้จัดจำหน่าย
(Supplier) และผู้รับเหมาย่อย (Subcontractor) อยู่ในทำเนียบของบริษัท จำนวนมาก
โดยที่บริษัทไม่มีการสั่งซื้อวัสดุอุปกรณ์ บริการ จากผู้จัดจำหน่าย (Supplier)
รายใดรายหนึ่งเกินกว่า 30% ของรายได้รวมและบริษัทไม่มีการว่าจ้างผู้รับเหมาย่อย
(Subcontractor) รายใดรายหนึ่งเกินกว่า 30% ของรายได้รวม

ส่วนงานสนับสนุนของบริษัท ประกอบไปด้วยหน่วยงานต่อไปนี้

-   งานด้านการเงินและบัญชี

งานด้านการเงิน ดูแลรับผิดชอบในส่วนของการจัดหาเงินทุนหมุนเวียนในโครงการก่อสร้าง รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier และการทำหนังสือค้ำประกัน

งานด้านบัญชี ดูแลรับผิดชอบในส่วนของการจัดทำรายงานทางการเงินต่าง ๆ เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย การยื่นภาษีอากร

-   งานด้านทรัพยากรบุคคล

ดูแลรับผิดชอบในส่วนของงานสรรหาว่าจ้างงานพัฒนาบุคลากรและฝึกอบรม งานบริหารค่าตอบแทน
งานสวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่
ฝ่ายทรัพยากรบุคคลของบริษัทมีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งผู้จัดการโครงการซึ่งเป็นผู้รับผิดชอบในทุกๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัทก็จะดำเนินการจัดหาผู้เชี่ยวชาญในด้านนั้นๆ
เข้ามาดำเนินการโดยตรง

-   งานด้านระบบเทคโนโลยีสารสนเทศ

ดูแลรับผิดชอบในการดำเนินการติดตั้ง พัฒนาและบำรุงรักษาระบบเทคโนโลยีสารสนเทศขององค์กร
บริษัทมีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน

-   งานด้านบริหารงานทั่วไปและกฎหมาย

ดูแลรับผิดชอบโดยฝ่ายธุรการทั่วไป ซึ่งแบ่งเป็น 2 ส่วนคือ ธุรการทั่วไปและธุรการสนาม

สำหรับส่วนของธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่ งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

สำหรับส่วนของธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่น ๆ ที่ได้รับมอบหมายจากบริษัทซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงตามวัตถุประสงค์และเป้าหมายที่กำหนดไว้

-   งานด้านกฎหมาย

สำหรับงานในส่วนกฎหมายมีหน้าที่ดูแลรับผิดชอบในการดำเนินการเกี่ยวกับ การดำเนินคดี
การบังคับคดี การให้คำปรึกษางานด้านนิติกรรมสัญญาต่างๆ

-   งานด้านพัฒนาธุรกิจ

ดูแลรับผิดชอบในการหาโอกาสทางการตลาด การเพิ่มช่องทางทางการตลาดใหม่ๆ
การพัฒนาความสัมพันธ์กับคู่ค้า ตลอดจนการหาโอกาสทางธุรกิจใหม่ๆ
การศึกษาความเป็นไปได้ของโครงการต่างๆ

ผลกระทบต่อสิ่งแวดล้อม

นอกเหนือไปจากศักยภาพของบริษัท
ที่สามารถรองรับงานก่อสร้างโครงการขนาดใหญ่อันเป็นส่วนสำคัญต่อการพัฒนาประเทศแล้ว
บริษัทได้ให้ความสำคัญต่อการลดผลกระทบต่อสิ่งแวดล้อมและชุมชนที่ตั้งอยู่รายล้อมหน่วยงานก่อสร้างของบริษัท
ซึ่งถือเป็นนโยบายที่จะร่วมเป็นส่วนหนึ่งของการพัฒนาสังคมอย่างยั่งยืน
ให้ความสำคัญกับการพัฒนาโครงสร้างพื้นฐานและการคงคุณภาพความเป็นอยู่ที่ดีของชุมชนให้สามารถดำเนินการควบคู่กันไปได้อย่างราบรื่น
เกิดการปฏิสัมพันธ์ต่อกันอย่างฉันท์มิตร
และร่วมกันสนับสนุนการพัฒนาประเทศผ่านทางโครงการก่อสร้างที่บริษัทได้รับความไว้วางใจให้เป็นผู้รับผิดชอบ
ให้สามารถดำเนินการสำเร็จลุล่วงไปได้เป็นอย่างดี

บริษัทตระหนักถึงผลกระทบต่อสิ่งแวดล้อมเป็นสำคัญ นอกจากการปฏิบัติงานตามกฎระเบียบปฏิบัติ
ในการอนุรักษ์สิ่งแวดล้อมแล้วบริษัท
ได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

มาตรการลดผลกระทบและมาตรการติดตามตรวจสอบคุณภาพสิ่งแวดล้อม
ที่จัดทำขึ้นนี้เป็นเพียงมาตรการเบื้องต้น
อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
ซึ่งบริษัท ได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆ
    ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง เช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่างๆ ที่ใช้ในพื้นที่ก่อสร้างเพื่อป้องกันการปล่อยเขม่า
    ฝุ่นละออง ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร
    ซึ่งบริษัทจัดให้มีป้ายสัญญาณเพื่อความคล่องตัวและความปลอดภัยในการจราจรและลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ใช้เครื่องยนต์หรือเครื่องจักรที่มีการบำรุงรักษาอย่างสม่ำเสมอเพื่อป้องกันเสียงดังเกินควร

3)  ใช้แนวรั้วปิดบังเสียงกรณีที่เครื่องจักรทำงานใกล้ชิดกับชุมชน

ผลกระทบกับแหล่งชุมชนใกล้เคียง

1)  มีผู้แทนของบริษัท เข้าร่วมฟังชี้แจงในการประชุมกรรมการหมู่บ้าน หรือ อบต.
    ในเรื่องที่เกี่ยวข้องกันการดำเนินงานของบริษัท

2)  ติดป้ายประกาศแจ้งรายละเอียด ชื่อและสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชน ดังที่บริษัทมีนโยบายในการช่วยเหลือสังคม
    โดยการมอบทุนการศึกษาและอุปกรณ์การศึกษา และการก่อสร้างอาคารเรียน อาคารห้องสมุด
    ให้แก่โรงเรียนต่างๆ ที่ขาดแคลนในบริเวณหน่วยงานก่อสร้าง
    บริษัทยังคงสานต่อนโยบายช่วยเหลือสังคมอย่างต่อเนื่อง

4)  ในกรณีเกิดปัญหามวลชน

-   เร่งแจ้งหน่วยราชการเพื่อเป็นผู้ไกล่เกลี่ย

-   ติดตามผลสรุปทำรายงานทุกสัปดาห์ จนสิ้นสุดปัญหา

บริษัทได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัด
เพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย อาชีวอนามัย และสภาพแวดล้อมในการทำงาน

บริษัทได้ยึดมั่นในนโยบายความสำเร็จที่สมบูรณ์ของงานต้องมาพร้อมกับความปลอดภัยของพนักงานและลูกจ้างรวมไปถึงผู้มีส่วนร่วมทุกคนอยู่เสมอ
ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตามแต่ความปลอดภัยเป็นเรื่องของคุณธรรมและมนุษยธรรม
เป็นสิทธิที่ผู้ร่วมงานทุกคนจะต้องได้รับเท่าเทียมกันทุกคน
ความปลอดภัยจึงถือเป็นคุณค่าอันหนึ่งขององค์กร ที่ถือปฏิบัติมาและจะต้องสืบทอดต่อไป
ผู้บริหารและพนักงานทุกคนจะได้รับมอบหมายให้รับผิดชอบดูแลความปลอดภัยตามส่วนงานเป็นลำดับ
โดยมิให้ถือว่าความปลอดภัยเป็นส่วนเพิ่มเติม
แต่ความปลอดภัยเป็นงานที่จะต้องทำให้สำเร็จและจะต้องคำนึงถึงก่อนเสมอ

นโยบายความปลอดภัย

1.  บริษัทจะส่งเสริมและสร้างสรรค์ให้มีการทำงานอย่างปลอดภัยและรักษาไว้ซึ่งสิ่งแวดล้อม

2.  บริษัทถือว่าผู้ปฏิบัติงานทุกคนเป็นทรัพยากรที่มีคุณค่าของบริษัท ดังนั้นความปลอดภัยของ
    ผู้ปฏิบัติงานจึงเป็นนโยบายที่สำคัญของบริษัท

3.  บริษัทจะให้การสนับสนุนเพื่อก่อให้เกิดความปลอดภัยในการทำงานจัดเครื่องมือ
    เครื่องใช้ที่มีสภาพปลอดภัยรวมทั้งจัดให้มีสภาพการทำงาน และมีวิธีการทำงานที่ปลอดภัย
    ตลอดจนส่งเสริมให้ความรู้แก่ผู้ปฏิบัติงาน และจูงใจให้เกิดการทำงานได้อย่างปลอดภัย

4.  บริษัทกำหนดเป็นนโยบายให้มีคณะกรรมการความปลอดภัย อาชีวอนามัยและสภาพแวดล้อม
    เพื่อวางแผนงาน โครงการเกี่ยวกับความปลอดภัย
    ตลอดจนบริหารและพัฒนาแผนงานโครงการให้สัมฤทธิ์ผลอย่างมีประสิทธิภาพ

5.  บริษัทกำหนดเป็นนโยบายให้ผู้บังคับบัญชาทุกคนต้องมีหน้าที่ดูแลรับผิดชอบในเรื่อง
    ความปลอดภัยในการทำงานของผู้ใต้บังคับบัญชาให้เป็นไปตามระเบียบและกฎแห่งความปลอดภัยที่บริษัทกำหนดขึ้นโดยเข้มงวดกวดขัน

6.  บริษัทกำหนดเป็นนโยบายให้ผู้ปฏิบัติงานทุกคนต้องมีหน้าที่รับผิดชอบในการปฏิบัติงานให้เกิดความปลอดภัยแก่ตนเองและเพื่อนร่วมงาน
    และเป็นไปตามระเบียบกฎแห่งความปลอดภัยที่บริษัทกำหนดขึ้นโดยเคร่งครัด

7.  บริษัทกำหนดเป็นนโยบายให้พนักงานทุกระดับมีหน้าที่และส่วนร่วมในการป้องกันและรักษาสิ่งแวดล้อม
    ควบคุมและป้องกันผลกระทบใดๆ
    ต่อสิ่งแวดล้อมภายใต้ขอบเขตที่กฎหมายกำหนดรวมถึงให้การสนับสนุนต่อการดำรงค์รักษาสิ่งแวดล้อมตามนโยบายสิ่งแวดล้อมแห่งชาติ

องค์ประกอบสำคัญของงานความปลอดภัย (Key element of safety plan)

  มาตรฐานความปลอดภัย อาชีวอนามัยและสิ่งแวดล้อม

  - การอบรมให้กับพนักงานทุกระดับ

  - การอบรมให้ความรู้และปลูกฝังทัศนคติที่ดีแก่ผู้เข้าใหม่

  - กิจกรรมส่งเสริม สนับสนุนและให้รางวัลความปลอดภัย

  - การประเมินความเสี่ยงและการป้องกัน

  - ระบบการสอบสวนและรายงานอุบัติเหตุเพื่อการปรับปรุงแก้ไข

  - การจัดทำสถิติและการวิเคราะห์

  - การจัดเตรียมวิธีการทำงานและการป้องกันก่อนเริ่มงาน

  - การกำกับดูแลและการตรวจความปลอดภัย

นอกจากการดำเนินการป้องกันโดยมาตรการต่าง ๆ แล้ว
บริษัทได้แบ่งขั้นตอนการบริหารจัดการงานความปลอดภัยฯ ออกเป็น 2 ส่วนใหญ่ๆ คือ

1. แผนงานความปลอดภัย ( Safety Plan )
ในส่วนนี้จะกำหนดว่าเราจะมีการดูแลงานความปลอดภัยอย่างไร
ประกอบไปด้วยการอบรมปฐมนิเทศให้คาวามรู้กับผู้ปฏิบัติงานใหม่ อบรมหัวหน้างาน/ผู้ควบคุมงาน
การจัดตั้งคณะกรรมการความปลอดภัย การตรวจสอบอุปกรณ์เครื่องมือ การตรวจสอบเครื่องจักร
การชี่บ่งอันตรายและประเมินความเสี่ยง การจัดทำระเบียบและคู่มือความปลอดภัย Safety
Talk/Toolbox Talks การตรวจสอบพื้นที่การทำงาน
การจัดทำแผนฉุกเฉินและแผนป้องกันระงับอัคคีภัย การจัดกิจกรรมส่งเสริมความปลอดภัย เป็นต้น

2. ส่วนการของการปฏิบัติงาน ( Safety Procedure )
ส่วนของการปฏิบัติงานนั้นจะเป็นการควบคุมวิธีการทำงานให้เป็นไปตามขั้นตอนที่กำหนดไว้
ซึ่งประกอบไปด้วย การจัดทำเขตก่อสร้าง การติดตั้งป้ายเตือนและสัญญาณเตือน
การสวมใส่อุปกรณ์คุ้มครองความปลอดภัยส่วนบุคคล การทำงานบนที่สูง การป้องกันการพลัดตก
การทำงานเกี่ยวกับนั่งร้าน การทำงานขุด/หลุมลึก การทำงานกับเครื่องจักร
การทำงานในสถานที่อับอากาศ การปฏิบัติงานเกี่ยวกับไฟฟ้า การทำงานเกี่ยวกับงานยกของหนัก
การจัดจราจร ระบบใบขออนุญาตในการทำงาน House Keeping เป็นต้น

อย่างไรก็ตามกระบวนการและวิธีการต่างๆ ที่ได้กำหนดขึ้นนั้น บริษัทได้อาศัยการตรวจสอบ
การเฝ้าระวัง และการประเมินผลเป็นระยะ
เพื่อนำผลที่ได้มาปรับปรุงพัฒนากระบวนการและวิธีการทำงานให้มีประสิทธิภาพและความปลอดภัยสูงสุดต่อผู้ปฏิบัติงาน
เพื่อให้เป็นที่ไว้วางใจของลูกค้าต่อไป

ในปี 2553 ที่ผ่านมา บริษัทได้จัดงานฉลองความสำเร็จในการทำงานโดยไม่มีอุบัติเหตุถึงขั้นหยุดงานให้กับพนักงานและลูกจ้างที่ปฏิบัติงานในโครงการก่อสร้างต่างๆ ของบริษัทได้แก่ งานฉลองครบ 7,000,000 ชั่วโมงการทำงาน ที่โครงการ TPO Project งานฉลองครบ 6,000,000 ล้านชั่วโมงการทำงาน ที่โครงการ SE Project งานฉลองครบ 5,000,000 ชั่วโมงการทำงาน ที่โครงการ SPE-II Project และโครงการ HP Project นิคมอุตสาหกรรม

เอเชีย จ.ระยอง งานฉลองครบ 2,000,000 ชั่วโมงการทำงาน ที่โครงการโรงไฟฟ้า Glow นิคมอุตสาหกรรมมาบตาพุด จ.ระยอง และงานฉลองครบ 500,000 ชั่วโมงการทำงาน ที่โครงการ PUI Project นิคมอุตสาหกรรมเอเชีย จ.ระยอง เพื่อให้พนักงานและลูกจ้างได้มีขวัญและกำลังใจในการทำงานบนพื้นฐานของความปลอดภัย อาชีวอนามัยและสิ่งแวดล้อมในการทำงาน อีกทั้งเป็นการสร้างวัฒนธรรมด้านความปลอดภัยในการทำงาน ที่ให้ผู้ปฏิบัติงานได้ตระหนักและสร้างจิตสำนึกในความปลอดภัยก่อนเริ่มทำงาน รวมถึงการประชาสัมพันธ์ชื่อเสียงองค์กร ที่มุ่งมั่นสร้างมาตรฐานความปลอดภัย อาชีวอนามัย และสภาพแวดล้อมในการทำงานที่ดี นอกจากนั้นแล้ว บริษัทยังได้จัดอบรมเจ้าหน้าที่ความปลอดภัยในการทำงาระดับบริหาร จำนวน 1 รุ่น เจ้าหน้าที่ความปลอดภัยในการทำงานระดับหัวหน้างาน จำนวน 6 รุ่น และจัดอบรมสัมมนาด้านความปลอดภัยในการทำงานให้กับวิศวกร ซุปเปอร์ไวเซอร์ และโฟร์แมน จำนวน 10 รุ่น นอกจากนี้บริษัทยังได้มีการสุ่มตรวจปัสสาวะของผู้ปฏิบัติงานเพื่อตรวจสอบหาสารเสพติดประเภทแอมเฟตามีนส์ ตามนโยบายป้องกันและปราบปรามยาเสพติดในสถานประกอบกิจการของภาครัฐ อีกทั้งบาง โครงการก่อสร้างได้จัดให้มีการสุ่มตรวจวัดปริมาณแอลกอฮอล์ของผู้ปฏิบัติงาน ก่อนเข้ามาทำงานในพื้นที่โครงการ และได้จัดกิจกรรมส่งเสริมความปลอดภัย อาชีวอนามัย และสภาพแวดล้อมในการทำงานประจำปี 2553 โดยการจัด กิจกรรมประกวดหน่วยงานดีเด่นด้านความปลอดภัยฯ ประจำปีขึ้น เพื่อเป็นการกระตุ้นให้พนักงานและลูกจ้างทุกคนในบริษัทมีส่วนร่วมในการดำเนินงานกิจกรรมความปลอดภัย

(4) งานที่ยังไม่ส่งมอบเฉพาะงานโครงการที่มีมูลค่าสูง

-   งานที่ยังไม่ส่งมอบ ณ วันสิ้นงวด 31 ธันวาคม 2553 ที่มีมูลค่ามากกว่า 10%
    ของรายได้รวมมีดังนี้

  ---------------------------------------------------------------------------------------
  ชื่อโครงการ                               เจ้าของงาน                        ที่ตั้ง
  --------------------------------------- -------------------------------- --------------
  โครงการรถไฟฟ้าสายสีม่วง (สัญญา 2)           การรถไฟฟ้าขนส่งมวลชนแห่งประเทศไทย   กรุงเทพมหานคร

  โครงการก่อสร้างท่อส่งน้ำพร้อมอาคารประกอบ ส่วนที่ กรมชลประทาน กระทรวงเกษตรและสหกรณ์ จันทบุรี
  3                                                                        
  ---------------------------------------------------------------------------------------